CELEX: 62018CN0059
Language: fi
Date: 2018-01-30 00:00:00
Title: Asia C-59/18: Kanne 30.1.2018 – Italian tasavalta v. Euroopan unionin neuvosto

12.3.2018   
            
            
               FI
            
            
               Euroopan unionin virallinen lehti
            
            
               C 94/15
            
         Kanne 30.1.2018 – Italian tasavalta v. Euroopan unionin neuvosto
   (Asia C-59/18)
   (2018/C 094/18)
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamies: G. Palmieri, sekä S. Fiorentino ja C. Colelli, Avvocati dello Stato)
   
      Vastaaja: Euroopan unionin neuvosto
   
      Vaatimukset
   
   
               —
            
            
               20.11.2017 pidetyn neuvoston istunnon kokoonpanossa ”Yleiset asiat” Euroopan lääkeviraston (EMA) uudesta kotipaikasta tehty neuvoston päätös 14559/17, josta ilmoitettiin julkaistulla lehdistötiedotteella (Outcome of the Council Meeting (3579th Council Meeting)), on kumottava siltä osin kuin siinä vahvistetaan Euroopan lääkeviraston uudeksi kotipaikaksi Amsterdam, ja tämän johdosta lääkeviraston kotipaikaksi on osoitettava Milanon kaupunki.
            
         
      Oikeudelliset perusteet ja pääasialliset perustelut
   
   Italian hallitus riitauttaa Euroopan unionin tuomioistuimessa 20.11.2017 pidetyn neuvoston istunnon kokoonpanossa ”Yleiset asiat” Euroopan lääkeviraston (EMA) uudesta kotipaikasta tehdyn neuvoston päätöksen 14559/17, josta ilmoitettiin julkaistulla lehdistötiedotteella (Outcome of the Council Meeting (3579th Council Meeting)), siltä osin kuin siinä vahvistetaan Euroopan lääkeviraston uudeksi kotipaikaksi Amsterdam. Se esittää kanteensa perusteeksi yhden ainoan kanneperusteen, joka koskee harkintavallan väärinkäyttöä riittämättömän tutkimisen ja tosiseikkojen sivuuttamisen vuoksi, koska Amsterdamiin sijoitettavan kotipaikan tosiasiallinen tilanne ei ole tarjouksessa ilmoitettujen tietojen mukainen.